Nenechajte si ujsť naozajstnú lahôdku. Pre milovníkov NHL a tepla sme pripravili kombináciu hokeja a exotiky. V akcii sa predstavia aj naši Zdeno Chára a Erik Černák.
Letecký zájazd na NHL na Floride a plavba po Karibiku a Bahamách v cene od 1790 € / osoba obsahuje:
- LETECKÚ DOPRAVU
- vhodné spojenia: Viedeň – Miami, Budapešť – Miami
- UBYTOVANIE
- na 6 nocí v 3* hoteli, vyšší štandard na vyžiadanie
- na 3 nocí na výletnej lodi
- VSTUPENKY
- na Florida – Tampa Bay (10.12. 19:00)
- na Tampa Bay – Boston (12.12. 19:00)
- máte záujem o samostatnú vstupenku bez dopravy a ubytovania? kontaktujte nás
- DELEGÁTA
- na zájazdoch v USA asistujú našim klientom skúsení delegáti
- POISTENIE
- možnosť doobjednať špeciálne poistenie pre hokejové zájazdy v cene 5,5 € / deň
- NÁŠ TIP
NA VYŽIADANIE ZABEZPEČÍME:
- vízový formulár ESTA na vstup do USA
- letiskové transfery
- vstupenky na dopravu, atrakcie a iné športové podujatia (NBA,NFL,MLS,MLB)
Odporúčaný program zájazdu:
NEDEĽA: Odlet z Viedne. Po prílete presun na hotel a ubytovanie. Voliteľný program s delegátom (oboznámenie s prostredím, dopravou a hlavnými atrakciami).
PONDELOK: Voliteľný program s delegátom (Miami Beach,Ocean Drive).
UTOROK: Voliteľný program s delegátom (Downtown). Sledovanie zápasu Florida Panthers – Tampa Bay Lightning (19:00).
STREDA: Voliteľný program s delegátom (Key West).
ŠTVRTOK: Presun do Tampy. Sledovanie zápasu Tampa Bay Lightning – Boston Bruins (19:00).
PIATOK: Návrat do Miami, odchod na 3-dňovú plavu po Karibiku.
SOBOTA: Plavba po Karibiku.
NEDEĽA: Voľný program na Bahamách.
PONDELOK: Návrat do Miami, voľný program s delegátom.
UTOROK: Voľný program (nákupy). Odlet z Miami popoludní/večer.
STREDA: Návrat do Viedne v dopopludnajších hodinách (časový posun).
Zájazd na mieru: Napíšte nám vaše požiadavky na dopravu, ubytovanie, vstupenky, doplnkový program a pripravíme ponuku presne pre vás.
NÁŠ TIP: Pripravte sa na zájazd s predstihom. Vlajky, dresy, šály a iné suveníry v novom FAN shope.
Vyjadrenia klientov zo zápasov Florida Panthers, Tampa Bay Lightning
Nižšie nájdete konkrétne skúsenosti a hodnotenia našich klientov. Dávame Vám ich k dispozícii, aby ste vedeli, aké je to cestovať a zažívať šport s nami. Sme vďační za každú pochvalu, hoci si uvedomujeme hodnotu konštruktívnej kritiky a sme jej otvorení. Veríme, že sem čoskoro pribudne aj Váš zážitok (Skúsenosti sú individuálne a môžu sa líšiť).
-
Nedávno sme sa s partiou vrátili zo zájazdu na NHL na Floride a ja osobne nemám zájazdu čo vytknúť. Perfektný delegát, super zvládnutá organizácia aj keď to bol zo strany HokejTouru prvý zájazd na Floridu. Delegát zvládal presuny autom na jednotku, plánovanie výletov a dohoda ohľadom doplnkového programu taktiež super, komunikácia v angličnite a pomoc pri riešení nejakých drobných problémov tiež. Kvalita ubytovania bola priemerná, ale myslím, že úplne dostačujúca. Umiestnenie ubytovania výborné. Celkovo hodnotím výjazd za veľmi vydarený.
-
Zúčastnili sme sa zájazdu do Stockholmu na zápas NHL Tampa Bay vs Buffalo Sabers (Global Series Sweden 2019). Služby cestovky hodnotím na jednotku, delegát Jakub Loydl mal veľmi príjemný a profesiálny prístup ku klientom, poradil, pomohol, všetko klapalo na 100 % 👍😉 .....až na počasie, ale to sa ovplyvniť nedá 😜. Ďakujeme za skvelý zážitok a určite sa ešte niekedy zúčastníme nejakej vašej akcie. Všetkým odporúčam 👍
Florida Panthers
Panthers sídlia na absolútne nehokejovom mieste, v dovolenkovom raji na slnečnej Floride. Práve preto mali dlho povesť klubu kam sa sťahujú najmä hokejoví "dôchodcovia" dohrať kariéru. Tejto nálepky sa však klub chce zbaviť a robí všetko pre to, aby vznikli noví panteri. Zmenilo sa vedenie, tréneri, logo aj dresy a organizácia dáva priestor mladým talentom, čo po dlhých rokoch urobilo z panterov opäť kandidáta na postup do playoff. Florida patrí do Atlantickej divízie, východnej konferencie, kde je obrovská konkurencia. Veľkými rivalmi Panthers je susedná Tampa Bay Lightnings s ktorou sa pravidelne stretávajú v boji o vládcu Floridy.
Tampa Bay Lightning
Blesky z Tampy síce pochádzajú z nehokejovej Floridy, no už si dokázali v NHL vydobyť rešpekt a v roku 2004 vybojovali Stanley Cup. Začiatky však boli, najmä vďaka nekompetentnému manažmentu, ťažké a niekoľkokrát klubu reálne hrozilo sťahovanie. Bolts sa však vždy pozviechali a momentálne, keď ich z pozície GM vedie legendárny Steve Yzerman, je to tím s nesmierne talentovanou súpiskou a prežíva úspešné obdobie. Podobne, ako ich najväčší rival, Florida Panthers, patria do východnej konferencie, resp. jej Atlantickej divízie. Domáce zápasy hrávajú v krásnej Amalie Aréne.
Na čítanie nasledujúceho textu vám stačia 3 minúty. Pomohli ste už Slovensku vyplnením dotazníka k sčítaniu obyvateľov 2021?. V CK HokejTour.sk máme svoje vlastné sčítanie – pomôže nám názor športových fanúšikov a cestovateľov. PREČO NÁS ZAUJÍMA VÁŠ NÁZOR? V týchto dňoch by sme sa za klasických okolností tešili zo zájazdov na NHL do New Yorku,